ΓΡΑΠΤΗ ΕΡΩΤΗΣΗ E-0146/00

υποβολή: Mark Watts (PSE) προς την Επιτροπή

(31 Ιανουαρίου 2000)

Θέμα: Έκθεση της Επιτροπής σχετικά με κτηνιατρική αποστολή στην Ιταλία

Η Επιτροπή δημοσίευσε, στις 13 Οκτωβρίου 1999, μια έκθεση σχετικά με κτηνιατρική αποστολή στην Ιταλία. Από το έγγραφο αυτό προκύπτει ότι, στη χώρα αυτή, παραβιάζεται κατάφωρα η οδηγία 91/628 του Συμβουλίου που αφορά την προστασία των μεταφερομένων ζώων(1). Ειδικότερα, ταποβαλλόμενα σχέδια μεταφοράς ζώων που εισάγονται από τρίτες χώρες δεν είναι πλήρη και δεν τηρείται ο κανόνας σύμφωνα με τον οποίο τα ζώα που προέρχονται από τρίτες χώρες και μεταφέρονται σε μεγάλες αποστάσεις πρέπει, μόλις φθάνουν στην Ιταλία, να αναπαύονται για χρονικό διάστημα 24 ωρών. Εξάλλου, δεν τηρούνται ούτε από τους ιταλούς μεταφορείς ούτε από τους συναδέλφους τους των τρίτων χωρών, οι προδιαγραφές που ισχύουν για τη μεταφορά ζώων επί χρονικό διάστημα άνω των 8 ωρών.

Κατά την προηγούμενη αποστολή της στην Ιταλία, η Επιτροπή είχε διαπιστώσει σοβαρές παραλείψεις στα ιταλικά σημεία ελέγχου που βρίσκονται πλησίον των συνόρων της Σλοβενίας, στη νέα δε έκθεσή της διαπιστώνει ότι από το 1997, όταν πραγματοποίησε την τελευταία της αποστολή, δεν έχει σημειωθεί καμιά ουσιαστική πρόοδος.

Ποία μέτρα προτίθεται να λάβει η Επιτροπή προκειμένου ναποχρεώσει τις ιταλικές αρχές να μεριμνήσουν για την αυστηρή εφαρμογή των κανόνων που εμπεριέχονται στην οδηγία 91/628;

(1) ΕΕ L 340 της 11.12.1991, σελ. 17.

Απάντηση του κ. Byrne εξ ονόματος της Επιτροπής

(30 Μαρτίου 2000)

Η ορθή μεταχείριση των ζώων που μεταφέρονται οδικώς στην Ιταλία από τρίτες χώρες της Ανατολικής Ευρώπης και της Βαλτικής μέσω των συνοριακών σταθμών της Gorizia και του Fernetti-Prosecco εξακολουθεί να αποτελεί αιτία ανησυχίας για την Επιτροπή. Πέρα από τις δυσμενείς εκθέσεις των επιθεωρητών της κτηνιατρικήςπηρεσίας της Επιτροπής στις οποίες αναφέρεται ο κ. βουλευτής, το θέμα έγινε αντικείμενο καταγγελιών από οργανώσεις προστασίας των ζώων.

Η Επιτροπή παρενέβη μαζί με τις ιταλικές αρχές σε αρκετές περιπτώσεις ελλιπούς εφαρμογής της εθνικής νομοθεσίας που μεταφέρει τις απαιτήσεις της οδηγίας 91/628/ΕΟΚ του Συμβουλίου όπως τροποποιήθηκε από την οδηγία 95/29/ΕΚ του Συμβουλίου της 29ης Ιουνίου 1995 σχετικά με την προστασία των ζώων κατά τη διάρκεια της μεταφοράς(1). Αν και σημειώθηκαν κάποιες βραχυπρόθεσμες βελτιώσεις σε σχέση με προηγούμενες παρεμβάσεις, παρ'όλα αυτά φαίνεται ότι η μεταφορά των ενλόγω ζώων συχνά εκτελείται με ανεπαρκή σεβασμό των διατάξεων για την προστασία των ζώων.

Όταν εισάγονται στην Ιταλία άλογα από τρίτες χώρες της Κεντρικής και της Ανατολικής Ευρώπης, το μεγαλύτερο μέρος της διαδρομής έχει καλυφθεί πριν από την άφιξη στα σύνορα της Κοινότητας. Η δυνατότητα επιβολής της κοινοτικής νομοθεσίας σχετικά με την προστασία των ζώων κατά τη διάρκεια της μεταφοράς πριν από την άφιξη στα σύνορα της Κοινότητας βρίσκεται ακόμαπό εξέταση. Ανεξάρτητα από το θέμα αυτό είναι εμφανές ότι από τη στιγμή που τα ζώα φθάνουν στα σύνορα της Κοινότητας, οι σχετικοί κανόνες είναι αναμφισβήτητα πλήρως εφαρμόσιμοι.

Πραγματοποιήθηκαν διάφορες επαφές με τις κυριότερες χώρες της Κεντρικής και της Ανατολικής Ευρώπης που εμπλέκονται στη μεταφορά ζώων προς την Κοινότητα σχετικά με την ορθή μεταχείριση των ζώων και η σχετική νομοθεσία των αυτών των τρίτων χωρών έχει εξασφαλιστεί. Η Επιτροπή θα εξετάσει το ενδεχόμενο περισσότερο επίσημης προσέγγισης των ενλόγω τρίτων χωρών σύντομα.

Στο πλαίσιο αυτό και δεδομένης της προτεραιότητας του θέματος το ζήτημα της μεταφοράς ζώων σε μεγάλη απόσταση, και πιο συγκεκριμένα αλόγων, θα συζητηθεί και θα αναλυθεί κατά τη δεύτερη συνεδρίαση των επικεφαλής των κτηνιατρικώνπηρεσιών των συνδεδεμένων χωρών στις 28/29 Μαρτίου 2000.

Η Επιτροπή επίσης σύντομα θα αποφασίσει αν θα κινήσει διαδικασία παράβασης σύμφωνα με το άρθρο 226 (πρώην άρθρο 169) της συνθήκης ΕΚ σχετικά με την αποτυχία της Ιταλίας να εφαρμόσει επαρκώς τους κανόνες των οδηγιών για τη μεταφορά των ζώων.

(1) ΕΕ L 148 της 30.6.1995.